section_heading: FCV koncept
paragraph_text: Mirai je baziran na Toyota FCV (Fuel Cell Vehicle) konceptnom automobilu predstavljenom 2013.-te na Tokyo Motor Show-u. Predstavljeni konceptni auto bila je limuzina svijetlo plave boje, koja oblikom podsjeća na kapljicu vode, kako bi se naglasilo da je voda jedina tvar koja izlazi kroz ispušne cijevi. Auto sadrži veliku rešetku i druge otvore koji omogućavaju ulaz zraka za hlađenje te kisika koji koriste gorive ćelije. Prema Toyoti, konceptni automobil izgledom je jako blizu očekivanoj prodajnoj verziji istoga. Domet se procjenjuje na 650 km prema JC08 testu.<ref>https://newsroom.toyota.co.jp/en/detail/4198334 Pristupljeno 17.12.2017. Prema Toyoti, FCV može ponuditi 3 kW/L, što je dva puta više od njegovog prethodnika Toyota FCHV-adv., s ukupnom izlaznom snagom od preko 100 kW-a. FCV koristi Toyotin mali i lagani snop gorivih ćelija i ima dva visokotlačna vodikova spremnika od 70 MPa smještena ispod posebno dizajniranog interijera. Automobil je vrlo prostran te nudi mjesta za 4 osobe. FCV koncept također koristi i Toyotinu Hybrid Synergy Drive tehnologiju uključujući elektromotor, jedinicu za kontrolu snage i ostale dijelove i komponente iz hibridnih vozila da bi se poboljšala pouzdanost i minimizirali troškovi. Također, hibridna tehnologija odlično funkcionira s gorivim ćelijama. Pri niskim brzinama vožnje, kao što je gradska, FCV radi kao bilo koji drugi električni automobil koristeći energiju pohranjenu u akumulatoru, koji se puni regenerativnim kočenjem. Pri visokim brzinama, vodikove ćelije same pokreću elektromotor. Kada je potrebna velika količina snage, npr. kod naglog ubrzanja, akumulator i gorive ćelije rade usporedno da bi stvorili potrebni potisak. U lipnju 2014.-te Toyota je predstavila FCV s eksterijernim dizajnom blizu proizvodnje te objavila niz detalja što se tiče cijena u Japanu. Postavili su i domaće tržište prije travnja 2015.-te, limitirajuću prodaju na regije gdje je vodikoopskrbna infrastruktura u razvitku.